
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 
14 ΜΑΪΟΥ 1987 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

407 


ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Καθορισμός χρήσεως παραχωρουμένου ακινήτου από την Κοινό¬ 
τητα Ιμέρων στο Γ.Π.Σ. Ν. Κοζάνης. 1 

Καθορισμός ορίων και όρων και περιορισμών δόμησης στους οικι¬ 
σμούς «ΜΕΣΗΜΕΡΙ», «ΑΣΠΡΟ», «ΝΕΑ ΖΩΗ» της επαρχίας 

Έδεσσας Ν. Πέλλας. 2 

Καθορισμός ορίων, όρων και περιορισμών δόμησης στους οικισμούς 
Θολοποτάμι, Σκλαβιά του Ν. Χίου. 3 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 3166/86 (1) 

Καθορισμός χρήσεως παραχωρουμένου ακινήτου από την Κοινότητα 
Ιμέρων στο Γ.Π,Σ. Ν. Κοζάνης. 

Ο ΝΟΜΑΡΧΗΣ ΚΟΖΑΝΗΣ 
' Εχοντας υπόψη: 

1. Το Ν.Δ. 1512/11.1.1985 (ΦΕΚ 4Α) για την τροποποίηση και 
συμπλήρωση πολεοδομικών διατάξεων κ.λπ. και ειδικότερα το άρθρο 
3 παρ. 1 αυτού. 


2. Το Ν. 1337/1983 (ΦΕΚ 33Δ/14.3.83) για την επέκταση των 
πολεοδομικών σχεδίων κ.λπ. 

3. Το Ν. 360/1977 για τη χωροταξία και το περιβάλλον. 

4. Το Ν. 1032/1980 για τη σύσταση του ΥΧΟΠ. 

5. Την υπ’ αριθμ. 1/84 απόφαση της Κοινότητας Ιμέρων. 

6. Την από 19.3.87 αριθμ. πρωτ. 3166 εισήγηση του Τμήματος 
Πολεοδομίας και ΠΕ της Νομαρχίας μας, αποφασίζουμε: 

Καθορίζουμε σαν χρήση γης τη λειτουργία που γενικά εξυπηρετεί 
την εκμετάλλευση του υπόψη τεμαχίου από το Γ.Π.Σ. για τη δημιουρ¬ 
γία αποθηκευτικών χώρων και γεφυροπλάστιγγας, έκτασης 4.000 
τ.μ. που απεικονίζεται στο απόσπασμα τοπογραφικού διαγράμματος 
αγροκτήματος Ιμέρων διανομής 1930 της Δ/νσης Γεωργίας με τον 
αριθμό 248β σαν κοινόχρηστο. Το τοπογραφικό διάγραμμα θεωρήθηκε 
από το Τμήμα Πολεοδομίας και ΠΕ και αποτελεί αναπόσπαστο τμήμα 
της παρούσας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Κοζάνη, 23 Μαρτίου 1987 
Ο Νομάρχης 

ΓΙΩΡΓΟΣ ΚΕΡΑΜΑΡΗΣ 

Αριθ. οικ. 947 (2) 

Καθορισμός ορίων και όρων και περιορισμών δόμησης στους οικισμούς 

«ΜΕΣΗΜΕΡΙ», «ΑΣΠΡΟ», «ΝΕΑ ΖΩΗ» της επαρχίας Έδεσσας 

Ν. Πέλλας. 

Ο ΝΟΜΑΡΧΗΣ ΠΕΛΛΑΣ 
’ Εχοντας υπόψη: 

1. Τις διατάξεις του Ν. 1558/85 «Κυβέρνηση και Κυβερνητικά 
Όργανα» και ειδικότερα τα άρθρα 24 και 27 αυτού. 

2. Τις διατάξεις του Ν. 3200/55 «περί διοικητικής αποκεντρώ- 
σεως» και ειδικότερα το άρθρο 37 αυτού. 

3. Τις διατάξεις του από 24.4.1985 Π.Δ. (ΦΕΚ 181Δ/3.5.85) 
για τον τρόπο καθορισμού ορίων οικισμών της Χώρας μέχρι 2000 
κατοίκους, κατηγορίες αυτών και καθορισμός όρων και περιορισμών 
δόμησής τους. 

4. Τις προτάσεις των ιδιωτών μελετητών Μηχανικών στους οποίους 
ανατέθηκε σχετική μελέτη στα πλαίσια του προγράμματος των ανοι¬ 
κτών πόλεων, που αφορούν στον προσδιορισμό των ορίων των υπόψη 
οικισμών. 

5. Την απόφασή μας με αριθ. 296/28.1.1986 για την κατάταξη 
των οικισμών του Ν. Πέλλας, που έχουν πληθυσμό κάτω από 2000 
κατοίκους σε κατηγορίες και καθορισμό ειδικών όρων δομήσεως όπως 
ισχύει. 

6. Τα πληθυσμιακά στοιχεία της τελευταίας απογραφής της ΕΣΤΕ. 

7. Την πράξη γνωμοδοτήσεως του Συμβουλίου Χωροταξίας, Οικι¬ 
σμού και Περιβάλλοντος του Νομού με αριθμό 169/5.12.86. 

8. Τις αποφάσεις των Κοινοτικών Συμβουλίων Άσπρου με αριθμ. 
33/85, Μεσημεριού με αριθμ. 36/85, Νέας Ζωής με αριθμ. 27/85. 

9. Τις διατάξεις του Ν. 1577/85 (ΦΕΚ 210/Α/85) ΓΟΚ/1985, 
αποφασίζουμε: 

1. Καθορίζουμε τα όρια των οικισμών «ΜΕΣΗΜΕΡΙ», «ΑΣΠΡΟ», 
«ΝΕΑ ΖΩΗ» του Νομού Πέλλας, όπως αυτά φαίνονται στα σχετικά 
πρωτότυπα τοπογραφικά διαγράμματα σε κλίμακα 1:5000, που συ¬ 
ντάχθηκαν με βάση στοιχεία χαρτών και επιτόπου έλεγχο, θεωρήθηκαν 
από τον Προϊστάμενο του τμήματος Πολεοδομίας και Πολεοδομικών 
Εφαρμογών με την από 24.3.87 πράξη του και αποτελούν αναπόσπα¬ 
στα μέρη της απόφασης αυτής. 

2. Καθορίζουμε τους ακόλουθους γενικούς και ειδικούς όρους και 
περιορισμούς δόμησης. 

2.1. Γενικοί όροι δόμησης: 

2.1.1. Μέσα στα όρια των οικισμών ισχύουν οι γενικοί όροι δόμησης 
που προβλέπονται από το Π.Δ. 24.4.85 (ΦΕΚ 181/Δ/3.5.85). 

2.1.2. Ελάχιστο εμβαδόν αρτιότητας των γηπέδων που βρίσκονται 
μέσα στο ήδη εγκεκριμένο σχέδιο Άσπρου και Νέας Ζωής και μέσα 
στα όρια του υφισταμένου οικισμού Μεσημεριού τριακόσια (300) τ.μ. 

2.1.3. Ελάχιστο εμβαδόν αρτιότητας των γηπέδων που βρίσκονται 
μέσα στα όρια των οικισμών αλλά έξω από τα εγκεκριμένα σχέδια και 


τα υφιστάμενα όρια: για τους οικισμούς Μεσημεριού, Νέας Ζωής πεντα¬ 
κόσια (500) τ.μ., για τον οικισμό Άσπρο χίλια (1000) τ.μ.. 

2.1.4. Κατά παρέκκλιση μέσα στα παραπάνω όρια των οικισμών 
θεωρούνται άρτια τα γήπεδα με όποιο εμβαδόν είχαν στις 3.5.1985 
ημέρα δημοσίευσης του 24.4.1985 Διατάγματος. 

2.2. Ειδικοί όροι δόμησης: 

Ειδικούς όρους δόμησης καθορίζουμε αυτούς που προβλέπονται από 
την 296/28 Ιανουάριου 1986 απόφασή μας όπως ισχύει. 

3. Κατατάσσουμε τους οικισμούς στις εξής κατηγορίες: 

3.1. Ως προς τη θέση στο χώρο: 

Μεσημέρι: Ούτε περιαστικός, ούτε παραλιακός, ούτε τουριστικός. 

Άσπρο: Ούτε περιαστικός, ούτε παραλιακός, ούτε τουριστικός. 

Νέα Ζωή: Ούτε περιαστικός, ούτε παραλιακός, ούτε τουριστικός. 

3.2. Ως προς το βαθμό προστασίας σύμφωνα με την 296/28 Ιαν. 
1986 απόφασή μας πλην του Μεσημεριού που κατατάσσεται στην 
κατηγορία των ενδιαφερόντων. 

3.3. Ως προς τη δυναμικότητα: 

Μεσημέρι: Στάσιμος. 

Άσπρο: Στάσιμος. 

Νέα Ζωή: Στάσιμος. 

3.4. Ως προς το βαθμό διασποράς: 

Μεσημέρι: Συνεκτικός. 

Άσπρο: Διάσπαρτος. 

Νέα Ζωή: Διάσπαρτος. 

3.5. Ως προς το μέγεθος: 

Μεσημέρι: Μεσαίος. 

Άσπρο: Μεσαίος. 

Νέα Ζωή: Μεσαίος. 

4.1. Πριν από οποιαδήποτε κατάτμηση οικοπέδων μέσα στα όρια 
των οικισμών θα πρέπει να θεωρείται το σχετικό τοπογραφικό διά¬ 
γραμμα από το αρμόδιο Πολεοδομικό Γραφείο ή Τμήμα Πολεοδομίας 
και Πολεοδομικών Εφαρμογών του Νομού, ώστε να εξασφαλίζεται η 
συνέχεια των υπαρχόντων και η δημιουργία νέων κοινοχρήστων χώρων 
σύμφωνα με τα οριζόμενα στις διατάξεις της παρ. 1 του άρθρου 6 του 
Π.Δ. 24.4.85. 

4.2. Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων του οικισμού. 

Κατά τα λοιπά ισχύουν τα οριζόμενα στο Π.Δ. της 24.4.1985 
(ΦΕΚ 181/Δ/85) όπως τροποποιήθηκε. 

Η απόφαση αυτή μαζί με τα σχεδιαγράμματα οριοθέτησης των 
οικισμών που τη συνοδεύουν να δημοσιευθεί στην Εφημερίδα της Κυ- 
βερνήσεως. 

Έδεσσα, 24 Μαρτίου 1987 
Ο Νομάρχης 
ΝΙΚ. ΜΑΚΡΑΚΗΣ 

Αριθ. 428 (3) 

Καθορισμός ορίων, όρων και περιορισμών δόμησης στους οικισμούς 
Θολοποτάμι, Σκλαβιά του Ν. Χίου. 

Ο ΝΟΜΑΡΧΗΣ ΧΙΟΥ 

' Εχοντας υπόψη: 

1. Τις διατάξεις του από 24.4.85 Π.Δ. (ΦΕΚ 181Δ/3.5.1985) 
«περί τρόπου καθορισμού ορίων οικισμών της Χώρας, κατηγορίες αυ¬ 
τών και καθορισμός όρων και περιορισμών δόμησης». 

2. Τις προτάσεις των ιδιωτών μελετητών Μ ηχ/κών, στους οποίους 
ανατέθηκε σχετική μελέτη στα πλαίσια του προγράμματος των ανοι¬ 
κτών πόλεων, που αφορούν στον προσδιορισμό των ορίων των υπόψη 
οικισμών. 

3. Τα δελτία αρχιτεκτονικής αναγνώρισης των οικισμών που συ¬ 
μπληρώθηκαν από τους προαναφερόμενους μελετητές κατά τις υποδεί¬ 
ξεις των σχετικών προδιαγραφών του ΥΧΟΠ. 

4. Την υπ’ αριθ. 2464/6.5.86 απόφασή μας για την κατηγοριοποί- 
ηση των οικισμών του Ν. Χίου που έχουν πληθυσμό μέχρι και 2.000 
κατ. 

5. Τα πληθυσμιακά στοιχεία της τελευταίας απογραφής του Κράτους 
της ΕΣΥΕ. 

6. Την υπ’ αριθ. 5 θέμα 6/1986 γνωμοδότηση του συμβουλίου 
ΧΟΠ του Νομού. 

7. Την υπ’ αριθ. 61/85 απόφαση του Κοινοτικού Συμβουλίου θολο¬ 
ποτάμι, αποφασίζουμε: 

I. Καθορίζουμε τα όρια του οικισμού Θολοποτάμι — Σκαλιών του 
Ν. Χίου με στοιχεία συνεκτικό τμήμα 1, 2 ... 8 διάσπαρτο τμήμα 9, 
10 ... 25, 9, όπως αυτά φαίνονται στο συνοδευτικό της παρούσας 
σχεδιάγραμμα κλ. 1:5.000, που αποτελεί αναπόσπαστο μέρος της 
απόφασηςς αυτής και συντάχθηκε βάσει στοιχείων χαρτών και επιτό¬ 
κου ελέγχου. 

II. Καθορίζουμε τους ακόλουθους Γενικούς και Ειδικούς όρους και 
περιορισμούς δόμησης. 


α. Γενικοί όροι δόμησης. 

1. Εντός των ορίων των οικισμών ισχύουν οι γενικοί όροι δόμησης 
που προβλέπονται από το Π.Δ. ΦΕΚ 181 Δ/3.5.1985 και για τον 
οικισμό Θολοποτάμι - Σκλαβιά αρτιότητα γηπέδου 300 τ.μ. στο 
συνεκτικό τμήμα και στο διάσπαρτο 1.000 τ.μ. 

2. Κατά παρέκκλιση εντός των ορίων των οικισμών θεωρούνται 
άρτια τα οικόπεδα με όποιο εμβαδόν είχαν στις 3.5.85 ημέρα δημοσίευ¬ 
σης του από 24.4.1985 Π.Δ/τος. 

β. Ειδικοί όροι δόμησης. 

Για τον οικισμό Θολοποτάμι — Σκλαβιά τους ειδικούς όρους δόμησης 
που αναγράφονται στην καρτέλα που συνοδεύει την παρούσα. Κάθε 
άλλος τρόπος δόμησης πρέπει να εγκρίνεται από την Ε.Π.Α.Ε. 

III.α. Πριν από οποιαδήποτε κατάτμηση οικοπέδων εντός των ορίων 
του οικισμού θα πρέπει να θεωρείται το σχετικό τοπογραφικό διά¬ 
γραμμα από το Τμήμα Πολεοδομίας και Π.Ε. της Νομαρχιάς ώστε 
να εξασφαλίζεται η συνέχεια των υπαρχόντων Κοινόχρηστων χώρων 
και η δημιουργία νέων Κοινόχρηστων χώρων σύμφωνα με τα οριζόμενα 
στις διατάξεις της παρ. 1 του άρθρου 6 του από 24.4.85 Π. Δ/τος. 

β. Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων του οικισμού. 

γ) Στα γήπεδα που έχουν πρόσωπο στους δρόμους που ενώνουν το 
Θολοποτάμι και Σκλαβιά με τον κεντρικό δρόμο (διάσπαρτο τμήμα) 
τα κτίσματα πρέπει να τοποθετούνται 6μ. από το όριο του κοινόχρηστου 
χώρου. 

Κατά τα λοιπά ισχύουν τα οριζόμενα στο Π. Δ/γμα της 24.4.85 
(ΦΕΚ 181Δ/3.5.1985). 

Η απόφαση αυτή με το σχεδιάγραμμα οριοθέτησης του οικισμού 
και την καρτέλα δελτίου Αρχιτεκτονικής αναγνώρισης που τη συνοδεύει 
να δημοσιευθεί στην Εφημερίδα της Κυβερνήσεως. 

Χίος, 6 Φεβρουάριου 1987 
Ο Νομάρχης 
ΧΡΗΣΤΟΣ ΠΑΧΤΑΣ 

